                             højesterets dom
                           afsagt tirsdag den 15. april 2014
sag 4/2014
(1. afdeling)
rigsadvokaten
mod
t1
og
t2
(advokat lars lindhard, beskikket for begge)
i tidligere instanser er afsagt dom af retten i roskilde den 4. februar 2013 og af østre lands-
rets 19. afdeling den 4. juli 2013.
i pådømmelsen har deltaget fem dommere: børge dahl, jytte scharling, poul dahl jensen,
lars hjortnæs og jan schans christensen.
påstande
t1 og t2 har påstået formildelse. t1 har endvidere påstået frifindelse for påstanden om betin-
get frakendelse af førerretten.
anklagemyndigheden har påstået stadfæstelse i forhold til t1 og skærpelse i forhold til t2.
anbringender
t1 og t2 har anført bl.a., at færgereglen i artikel 9, stk. 1, i køre- og hviletidsforordningen
(europa-parlamentets og rådets forordning (ef) nr. 561/2006 af 15. marts 2006) skal finde
anvendelse ved opgørelsen af køre/hviletiden efter forordningens artikel 8, uanset om tiltalte
fuldt ud har overholdt hviletidsreglerne i artikel 8 eller ej. det kan ikke udledes af hverken
                                                 - 2 -
ordlyden af forordningen eller formålet med artikel 9, at brug af færgereglen skulle forud-
sætte, at hviletidskravet i artikel 8 fuldt ud er opfyldt. da de tiltalte har overholdt alle betin-
gelser i færgereglen i artikel 9, skal færgereglen benyttes ved beregning af hviletiden efter
artikel 8, således at der ved beregning af en overskridelse af kravene i artikel 8 skal tages hen-
syn til hvil afholdt i medfør af færgereglen. når færgereglen benyttes, har tiltalte alene over-
skredet den foreskrevne hviletid med 22 %. frakendelse af førerretten i medfør af færdselslo-
vens § 125, stk. 6, sker alene, hvis køre- og hviletidsbestemmelserne er overskredet med mere
end 30 %, og der skal derfor ikke ske frakendelse af t1s førerret.
anklagemyndigheden har anført bl.a., at det er uomtvistet, at t1 og t2 ikke inden for den 24-
timers periode, som fremgår af artikel 8, stk. 2, i køre- og hviletidsforordningen har holdt en
regulær daglig hviletid, idet det opnåede hvil inden udløbet af de 24 timer kun var på 8 timer
og 34 minutter. anvendelse af færgereglen i artikel 9, stk. 1, forudsætter, at der er holdt et
regulært dagligt hvil på mindst 11 timer eller 3 + 9 timer inden for 24-timers perioden, at det
regulære daglige hvil højst må være afbrudt to gange, at de to afbrydelser tilsammen maksi-
malt må udgøre en time, og at chaufføren i den regulære daglige hviletid skal have adgang til
en køje eller liggeplads. hvis en eller flere af disse betingelser ikke er opfyldt, finder færge-
reglen ikke anvendelse, og beregningen af hviletiden skal opgøres efter artikel 8, stk. 2. ud
fra formålet og en ordlydsfortolkning af artikel 9, stk. 1, sammenholdt med artikel 8, stk. 2, jf.
artikel 4, litra g, følger, at alene ved afholdelse af et fuldt regulært dagligt hvil tillades det at
foretage afbrydelser af hviletiden som led i færgetransport. det synes endvidere klart forudsat
i forarbejderne til køre- og hviletidsforordningen, at det alene er det fulde regulære daglige
hvil, der tillades afbrudt som led i færgetransport. ligeledes synes betingelsen om et fuldt
regulært dagligt hvil også klart forudsat i kommissionens vejledningsnotat 6, hvoraf det
fremgår, at afbrydelserne som led i færgereglen under ingen omstændigheder må medføre, at
den daglige regulære hviletid bliver kortere. endvidere kan der henvises til kommissionens
direktiv 2009/5/ef af 30. januar 2009 som udtryk for, at færgereglen er en undtagelsesbe-
stemmelse, der er knyttet til artikel 8, og således ikke særskilt kan strafsanktioneres.
retsgrundlag
i køre- og hviletidsforordningen (europa-parlamentets og rådets forordning (ef) nr.
561/2006 af 15. marts 2006 om harmonisering af visse sociale bestemmelser inden for vej-
                                               - 3 -
transport og om ændring af rådets forordning (eøf) nr. 3821/85 og (ef) nr. 2135/98 samt
ophævelse af rådets forordning (eøf) nr. 3820/85) hedder det bl.a.:
      ”… ud fra følgende betragtninger:
      …
      (17)    hensigten med denne forordning er at forbedre de sociale betingelser for de ar-
              bejdstagere, den omfatter, samt at forbedre den generelle trafiksikkerhed. dette
              opnås hovedsageligt ved hjælp af bestemmelserne om den maksimale køretid pr.
              dag, pr. uge og pr. 14-dages-periode, bestemmelsen om, at en fører skal tage en
              regulær ugentlig hviletid mindst en gang pr. to på hinanden følgende uger, og
              bestemmelsen om, at den daglige hviletid under ingen omstændigheder bør være
              under ni sammenhængende timer. da disse bestemmelser sikrer passende hvile
              og under hensyn til de seneste års erfaringer med den praktiske håndhævelse, er
              der ikke længere behov for en ordning med kompensation for reduceret daglig
              hviletid.
      …
      artikel 4
      i denne forordning forstås ved:
      …
      f)      »hvil«: enhver sammenhængende periode, i hvilken føreren frit kan disponere
              over sin tid
      g)      »daglig hviletid«: den daglige periode, i hvilken føreren frit kan disponere over
              sin tid; dette begreb dækker »regulær daglig hviletid« og »reduceret daglig hvi-
              letid«
              –              »regulær daglig hviletid«: ethvert hvil på mindst 11 timer. denne
                             regulære daglige hviletid kan subsidiært tages i to perioder, hvoraf
                             den første periode skal være på mindst tre sammenhængende timer
                             og den anden på mindst ni sammenhængende timer
              –              »reduceret daglig hviletid«: ethvert hvil på mindst ni timer, men
                             mindre end 11 timer
      …
      artikel 8
      1. føreren skal have daglige og ugentlige hviletider.
      2. inden for hver periode på 24 timer efter afslutningen af den foregående daglige eller
      ugentlige hviletid skal føreren have holdt en ny daglig hviletid.
      hvis den daglige hviletid, som falder inden for 24 timers perioden, er på mindst ni ti-
      mer, men mindre end 11 timer, skal den betragtes som reduceret daglig hviletid.
      …
                                                - 4 -
      artikel 9
      1. uanset artikel 8 må en regulær daglig hviletid, som holdes, mens føreren ledsager et
      køretøj om bord på færge eller tog, højst afbrydes to gange af andre aktiviteter i sam-
      menlagt højst én time. i den nævnte regulære daglige hviletid skal føreren have adgang
      til en køje eller liggeplads.
      …
      artikel 19
      1. medlemsstaterne fastsætter bestemmelser om sanktioner for overtrædelse af
      bestemmelserne i denne forordning og forordning (eøf) nr. 3821/85 og træffer alle
      nødvendige foranstaltninger til at sikre, at de iværksættes. sanktionerne skal være ef-
      fektive, stå i rimeligt forhold til overtrædelsen, have afskrækkende virkning, og må ikke
      medføre forskelsbehandling. der må for samme overtrædelse af denne forordning og af
      forordning (eøf) nr. 3821/85 ikke pålægges mere end én sanktion eller indledes mere
      end én retsforfølgning. medlemsstaterne meddeler kommissionen disse foranstaltninger
      og sanktionsbestemmelser inden den dato, der er fastsat i artikel 29. kommissionen un-
      derretter medlemsstaterne herom.
      2. en medlemsstat giver de kompetente myndigheder mulighed for at pålægge en virk-
      somhed og/eller en fører en sanktion for overtrædelse af denne forordning, når overtræ-
      delsen konstateres på denne medlemsstats område, og overtrædelsen ikke allerede har
      givet anledning til en sanktion, også selv om overtrædelsen er begået på en anden med-
      lemsstats eller et tredjelands område...”
på det tidspunkt, hvor lov nr. 557 af 24. juni 2005 om ændring af bl.a. færdselsloven blev
vedtaget, forelå et ændret forslag til forordning nr. 561/2006 (dateret den 11. august 2003,
kom (2003) 490 endelig), hvor udformningen af artikel 9, stk. 1 og 2, svarer til den endelige
udformning af forordningens artikel 9, stk. 1.
i færdselsloven hedder det bl.a.:
      ”§ 86 a. justitsministeren kan fastsætte bestemmelser om gennemførelsen, anvendelsen
      og kontrol med overholdelsen af det europæiske fællesskabs forordninger og direkti-
      ver samt internationale aftaler, overenskomster eller lignende om køre- og hviletid in-
      den for vejtransport.
      …
      § 118…
      stk. 7. i forskrifter, der udstedes i medfør af loven, kan der fastsættes straf af bøde for
      overtrædelse af bestemmelser i forskrifterne. der kan endvidere fastsættes straf af bøde
      eller fængsel indtil 4 måneder for overtrædelse af bestemmelser i de forordninger, der er
                                                - 5 -
       nævnt i § 86 a, stk. 1, og for overtrædelse af bestemmelser i forskrifter, der er udstedt i
       medfør af § 86 a, stk. 1.
       …
       § 125. føreren af et motordrevet køretøj, hvortil der kræves kørekort, skal betinget fra-
       kendes retten til at føre et sådant køretøj, hvis
       …
       6)       føreren har overtrådt bestemmelser om køretid eller hviletid fastsat i de
                forordninger, der er nævnt i § 86 a, stk. 1, eller i forskrifter, der er udstedt i med-
                før af § 86 a, stk. 1, med mere end 30 pct.”
i forarbejderne til færdselslovens § 118, stk. 7 (tidligere § 118, stk. 8), er anført bl.a., jf.
folketingstidende 2004-2005, tillæg a, l 153, s. 6877-6878, 6880-6883, 6887, 6889 og
7004-7005:
       ”3.1.1.4. nye eu-regler om køre- og hviletid
       …
       kommissionen har endvidere fremsat forslag til en ny forordning om køre- og hviletid
       og et nyt kontroldirektiv, som skal erstatte de gældende bestemmelser. forslagene for-
       ventes vedtaget i løbet af 2005.
       formålet med den nye forordning om køre- og hviletid er at harmonisere konkurrence-
       vilkårene mellem de forskellige former for landtransport, navnlig vejtransporten, og at
       forbedre arbejdsvilkårene og færdselssikkerheden. baggrunden for forslaget til en ny
       forordning er et ønske om at forenkle de eksisterende regler og tilvejebringe fælles reg-
       ler om køre- og hviletid, der fortolkes ensartet i hele eu. en ensartet fortolkning af
       køre- og hviletidsreglerne er bl.a. en forudsætning for indførelsen af den digitale fart-
       skriver.
       med forslaget til et nyt direktiv om minimumsbetingelser for gennemførelse af køre- og
       hviletidsforordningen og kontrolapparatforordningen har kommissionen ønsket at sætte
       fokus på medlemsstaternes indsats over for håndhævelse af reglerne om køre- og hvile-
       tid. det foreslås bl.a., at medlemsstaterne skal være forpligtede til at gennemføre øget
       kontrol med overholdelse af reglerne om køre- og hviletid. endvidere skal medlemssta-
       terne sikre, at sanktionerne for overtrædelse af køre- og hviletidsreglerne er effektive,
       står i rimeligt forhold til overtrædelsen og har afskrækkende virkning.
       indholdet af de nye eu-regler er nærmere beskrevet i lovforslagets bilag 2, underbilag
       2.6.
       …
       3.1.3. rigsadvokatens redegørelse om sanktionerne for overtrædelse af køre- og hvile-
       tidsreglerne
       …
                                         - 6 -
for så vidt angår rigsadvokatens overvejelser og anbefalinger vedrørende den mere
detaljerede udformning af sanktionssystemet for overtrædelse af reglerne om køre- og
hviletid og kørsel uden førerret henvises til pkt. 3.2. nedenfor.
det anføres i redegørelsen, at forslaget til et nyt sanktionssystem er udarbejdet på
grundlag af de gældende eu-regler om køre- og hviletid, men at forslaget vil kunne an-
vendes uændret i forhold til de ændringer, der er forudsat i den nye forordning om køre-
og hviletid. det er endvidere rigsadvokatens vurdering, at forslaget til et nyt sanktions-
system opfylder de krav til sanktionerne, der er forudsat i forslaget til et nyt kontroldi-
rektiv, jf. herved bemærkningernes pkt. 3.1.1.4. ovenfor.
…
3.2. den nærmere udformning af et skærpet sanktionssystem for overtrædelse af køre-
og hviletidsreglerne
3.2.1. indførelse af et gradueret bødesanktionssystem for overtrædelse af køre- og hvi-
letidsforordningen
3.2.1.1. rigsadvokatens anbefaling
…
for så vidt angår føreren foreslås det, at der fastsættes en bøde på 100 kr. for hver gang,
den fastsatte grænse for køretid eller hviletid overskrides med 1 procent. en bøde på
100 kr. pr. overskridelsesprocent svarer til bødetaksten ved overtrædelse af reglerne om
største tilladte totalvægt.
endvidere foreslås det, at der for ejeren fastsættes en bøde på 200 kr. for hver procent,
den fastsatte grænse for køretid eller hviletid overskrides, således at der som hidtil fast-
sættes en bøde til ejeren, der er dobbelt så stor som bøden til føreren.
…
3.2.1.2. justitsministeriets overvejelser
justitsministeriet kan tiltræde, at en skærpelse af bødesanktionerne af de af rigsadvo-
katen anførte grunde sker ved indførelse af et gradueret sanktionssystem, hvor bøderne
stiger i takt med den procentvise overskridelse af reglerne.
…
de foreslåede bødetakster er gengivet i lovforslagets bilag 2, underbilag 2.3.1-2.3.10.
…
3.2.2. indførelse af hjemmel til frakendelse af førerretten for overtrædelse af reglerne i
køre- og hviletidsforordningen
…
3.2.2.2. justitsministeriets overvejelser
…
lovforslagets bilag 2, underbilag 2.3.1-2.3.10 indeholder en oversigt over de overtræ-
delser af køre- og hviletidsreglerne, som efter forslaget vil medføre en betinget fraken-
delse. i tabellerne er der foretaget en beregning af den procentuelle overskridelse i for-
hold til overtrædelsen i tid. en frakendelsesgrænse på mere end 30 pct. vil således i sa-
                                        - 7 -
ger om de hyppigst forekommende overtrædelser indebære, at førerretten skal frakendes
betinget efter nedenstående tabel 3.
…
bilag 2.3.10
                                    bilag 3.10
                      rådets forordning (eøf) nr. 3820/85 artikel 9
                          daglig hviletid- min. 11 timer samlet
                       (afbrudt før/efter færge/jernbanetransport)
                                             bøde fører/ virksom-  yderligere sanktion
 overtrædelse i tid    overtrædelse i %
                                                    hed*)                til fører
7 min.                       1%                     ingen                 ingen
14 min.                       2%                    ingen                 ingen
20 min.                       3%                    ingen                 ingen
27 min.                       4%                    ingen                 ingen
33 min                        5%              500 kr. / 1.000 kr.         ingen
40 min.                       6%              600 kr. / 1.200 kr.         ingen
47 min.                       7%              700 kr. / 1.400 kr.         ingen
53 min.                       8%              800 kr. / 1.600 kr.         ingen
1 time                       9%               900 kr. / 1.800 kr.         ingen
1 time og 6 min.             10%             1.000 kr. / 2.000 kr.        ingen
1 time og 13 min.            11%             1.100 kr. / 2.200 kr.        ingen
1 time og 20 min.            12%             1.200 kr. / 2.400 kr.        ingen
1 time og 26 min.            13%             1.300 kr. / 2.600 kr.        ingen
1 time og 33 min.            14%             1.400 kr. / 2.800 kr.        ingen
1 time og 39 min.            15%             1.500 kr. / 3.000 kr.        ingen
1 time og 46 min.            16%             1.600 kr. / 3.200 kr.        ingen
1 time og 53 min.            17%             1.700 kr. / 3.400 kr.        ingen
1 time og 59 min.            18%             1.800 kr. / 3.600 kr.        ingen
2 timer og 6 min.            19%             1.900 kr. / 3.800 kr.        ingen
2 timer og 12 min.           20%             2.000 kr. / 4.000 kr.        ingen
2 timer og 19 min.           21%             2.100 kr. / 4.200 kr.        ingen
2 timer og 26 min.           22%             2.200 kr. / 4.400 kr.        ingen
2 timer og 32 min.           23%             2.300 kr. / 4.600 kr.        ingen
2 timer og 39 min.           24%             2.400 kr. / 4.800 kr.        ingen
2 timer og 45 min.           25%             2.500 kr. / 5.000 kr.        ingen
2 timer og 52 min.           26%             2.600 kr. / 5.200 kr.        ingen
                                                  - 8 -
      2 timer og 59 min.               27%             2.700 kr. / 5.400 kr.         ingen
      3 timer og 5 min.                28%             2.800 kr. / 5.600 kr.         ingen
      3 timer og 12 min.               29%             2.900 kr. / 5.800 kr.         ingen
      3 timer og 18 min.               30%             3.000 kr. / 6.000 kr.         ingen
                                                                               betinget førerrets-
      3 timer og 25 min.               31%             3.100 kr. / 6.200 kr.      frakendelse
                                                                               betinget førerrets-
      3 timer og 32 min.               32%             3.200 kr. / 6.400 kr.      frakendelse
                                                                               betinget førerrets-
      3 timer og 38 min.               33%             3.300 kr. / 6.600 kr.      frakendelse
                                                                               betinget førerrets-
      3 timer og 45 min.               34%             3.400 kr. / 6.800 kr.      frakendelse
                                                                               betinget førerrets-
      3 timer og 51 min.               35%             3.500 kr. / 7.000 kr.      frakendelse
                                                                               betinget førerrets-
      3 timer og 58 min.               36%             3.600 kr. / 7.200 kr.      frakendelse
                                                                               betinget førerrets-
      4 timer og 5 min.                37%             3.700 kr. / 7.400 kr.      frakendelse
                                                                               betinget førerrets-
      4 timer og 11 min.               38%             3.800 kr. / 7.600 kr.      frakendelse
                                                                               betinget førerrets-
      4 timer og 18 min.               39%             3.900 kr. / 7.800 kr.      frakendelse
                                                                               betinget førerrets-
      4 timer og 24 min.               40%             4.000 kr. / 8.000 kr.      frakendelse
      …”
bekendtgørelse nr. 328 af 28. marts 2007 om køre- og hviletidsbestemmelserne i vej-
transport er udstedt i medfør af bl.a. færdselslovens § 86 a og § 118, stk. 8 (nu stk. 7). i
bekendtgørelsen hedder det bl.a.:
      ”§ 1. i denne bekendtgørelse forstås ved:
      1) køre- og hviletidsforordningen: europa-parlamentets og rådets forordning
          (ef) nr. 561/2006 af 15. marts 2006 om harmonisering af visse sociale be-
          stemmelser inden for vejtransport og om ændring af rådets forordning (eøf)
          nr. 3821/85 og (ef) nr. 2135/98 samt ophævelse af rådets forordning (eøf)
          nr. 3820/85.
      …
      § 11. medmindre højere straf er forskyldt efter anden lovgivning, straffes med
      bøde eller fængsel indtil 4 måneder den, der overtræder følgende bestemmelser
      om:
      …
      3)       hviletid, jf. artikel 8 og 9 i køre- og hviletidsforordningen samt artikel 8 i
               aetr,
                                                - 9 -
       …”
rigsadvokaten har indhentet en udtalelse fra rigspolitiet vedrørende anvendelse af køre- og
hviletidsforordningens artikel 9, stk. 1, i henholdsvis vej- og virksomhedskontrollen. i rigs-
politiets udtalelse af 4. marts 2014 er anført bl.a.:
       ”de almindelige betingelser for afholdelse af dagligt hvil fremgår af artikel 8.
       en daglig hviletid kan som udgangspunkt aldrig lovligt afbrydes, jf. kravet i artikel 4,
       litra f, og det vil derfor være den længst opnåelige sammenhængende hviletid inden for
       24 timer (eller 30 timer ved flermandsbetjening) efter afslutningen af den forudgående
       daglige hviletid, som politiet ”leder efter” i forbindelse med kontrol.
       det fremgår dog af køre- og hviletidsforordningens artikel 9, stk. 1, at uanset artikel 8
       må en regulær daglig hviletid, som holdes, mens føreren ledsager et køretøj ombord på
       færge eller tog, højst afbrydes to gange af andre aktiviteter i sammenlagt højst én time. i
       den nævnte regulære hviletid skal føreren have adgang til en køje eller liggeplads.
       når disse betingelser er opfyldt, vil politiet således se bort fra afbrydelserne, og hvileti-
       den udgøres herefter af den kumulerede hviletid på hver side af de (maksimalt) to af-
       brydelser.
       hvis en eller flere af betingelserne for anvendelse af færgereglen er tilsidesat, er det
       derimod rigspolitiets opfattelse, at undtagelsesbestemmelsen i artikel 9 ikke efter sin
       ordlyd kan finde anvendelse. kontrollen må herefter foretages i overensstemmelse med
       de almindelige bestemmelser om dagligt hvil i artikel 8. dette fremgår endvidere af
       rigspolitiets vejledning om kontrol af køre- og hviletidsbestemmelserne, afsnit 4.2.9.,
       som er tilgængelig for både politiet og andre brugere på politiets hjemmeside.
       vejkontrollen er den kontrol, der foretages af politiet ude på vejen…
       i vejkontrollen sker kontrol med overholdelse af artikel 9, stk. 1, i overensstemmelse
       med de retningslinjer, som fremgår af ovennævnte vejledning. hvis det således under en
       kontrol konstateres, at der i forbindelse med en færgeoverfart er afholdt et (sammenlagt)
       dagligt hvil kortere end 10 timer og 28 minutter (11 timer fratrukket sanktionstoleran-
       cen på 5 pct.), og der ikke er tale om et opdelt dagligt hvil, finder undtagelsesbestem-
       melsen i artikel 9, stk. 1, ikke anvendelse, idet betingelsen om afholdelse af et regulært
       dagligt hvil ikke er opfyldt. det daglige hvil kontrolleres derfor i henhold til de almin-
       delige bestemmelser i artikel 8. det betyder, at eventuelle afbrydelser i hvilet for at køre
       ombord og af færgen ikke anses for lovlige afbrydelser, og det vil herefter alene være
       den længst opnåelige sammenhængende hviletid inden for 24-timers perioden, der udgør
       det daglige hvil.
       det samme gør sig gældende, såfremt der er tale om mere end to afbrydelser, eller af-
       brydelserne sammenlagt har en varighed på mere end én time.
                                                - 10 -
       virksomhedskontrollen er en administrativ kontrol, der indtil 1. januar 2014 blev vare-
       taget af rigspolitiet, men efter 1. januar 2014 varetages af tungvognscenter øst.
       ved virksomhedskontrollen udvælges et antal virksomheder hver måned til kontrol for
       overholdelse af køre- og hviletidsreglerne…
       i virksomhedskontrollen anvendes en mere lempelig praksis i relation til artikel 9, stk.
       1, end tilfældet er i vejkontrollen i forhold til kravet om et regulært dagligt hvil. hvis
       det konstateres, at der i forbindelse med færgeoverfart har været afholdt et hvil, der er
       kortere end et regulært dagligt hvil, sanktioneres dette for korte hvil som en overtræ-
       delse af artikel 9, stk. 1, og den procentvise overtrædelse udregnes i forhold til længden
       af et regulært dagligt hvil. der sker således i disse sager kumulation af hviletiderne på
       hver side af afbrydelserne.
       hvis de andre betingelser i artikel 9, stk. 1, er tilsidesat, og der således er tale om mere
       end to afbrydelser, eller afbrydelserne har en sammenlagt varighed på mere end én time,
       vil undtagelsesbestemmelsen i artikel 9, stk. 1, derimod ikke finde anvendelse, og der
       kontrolleres herefter i overensstemmelse med de almindelige regler om dagligt hvil, jf.
       artikel 8. dette svarer således til praksis i vejkontrollen.
       rigspolitiet kan afslutningsvis oplyse, at rigspolitiet gennem længere tid har overvejet
       en ændring af praksis i virksomhedskontrollen i relation til artikel 9, stk. 1, således at
       denne bringes i overensstemmelse med rigspolitiets retningslinjer og praksis i vejkon-
       trollen. dette har dog afventet ibrugtagning af et nyt it-system, som er under udvikling.
       systemet er i slutningen af 2013 delvist taget i brug, men det er besluttet, at ændring af
       den administrative praksis i virksomhedskontrollen vedrørende anvendelse af færge-
       reglen afventer udfaldet af ankesagen i højesteret.”
højesterets begrundelse og resultat
det er en grundlæggende regel i køre- og hviletidsforordningen (forordning (ef) nr.
561/2006), at et hvil skal være en sammenhængende periode, jf. artikel 4, litra f. dette inde-
bærer, at et hvil ophører, når det afbrydes, og at der ikke kan ske kumulation af hvilene på
hver side af en afbrydelse.
den såkaldte færgeregel i forordningens artikel 9, stk. 1, udgør en undtagelse herfra, idet der
efter denne regel under visse betingelser kan ske kumulation af hvileperioder på hver side af
en afbrydelse, således at der bliver tale om en sammenhængende hvileperiode.
færgereglen i artikel 9, stk. 1, angår efter sin ordlyd situationer, hvor der i forbindelse med
færgetransport holdes en regulær daglig hviletid, dvs. enten ét hvil på mindst 11 timer eller to
hvil først på mindst 3 og derefter på mindst 9 timer, jf. herved forordningens artikel 4, litra g.
dette må forstås således, at hvileperioder, som har været afbrudt i forbindelse med færge-
                                               - 11 -
transport, kan kumuleres ved en beregning af, om der er holdt en regulær daglig hviletid inden
for den relevante 24-timers periode, men ikke ved en beregning af, om der er holdt en reduce-
ret daglig hviletid som nævnt i artikel 4, litra g (ét hvil på mellem 9 og 11 timer). de betingel-
ser, som skal være opfyldt for at anvende færgereglen, er efter bestemmelsen, at hviletiden
højst afbrydes to gange og højst i en time i alt, og at føreren under hele hviletiden har adgang
til en køje eller liggeplads.
mens de materielle regler om køre- og hviletid er fastsat i køre- og hviletidsforordningen, er
sanktioneringen ved overtrædelse af reglerne inden for visse rammer overladt til medlems-
landene, jf. forordningens artikel 19.
her i landet er der indført et gradueret sanktionssystem, hvor både bødens størrelse og
spørgsmålet om frakendelse af førerretten afhænger af, hvor stor den procentvise overskri-
delse af forordningens regler er.
de danske regler om sanktionering af overtrædelse af reglerne i eu-forordningen om køre- og
hviletid udløser en bøde på 100 kr. ”pr. overskridelsesprocent” til føreren og på 200 kr. ”pr.
overskridelsesprocent” til ejeren samt betinget frakendelse af førerret til føreren ved en over-
skridelse på mere end 30 pct., jf. lovforslag nr. l 153 af 13. april 2005 om ændring af færd-
selsloven mv. (folketingstidende 2004-2005, tillæg a, s. 6882-6883).
som bilag til lovforslaget er medtaget en oversigt vedrørende overtrædelse af ”daglig hviletid
– min. 11 timer samlet (afbrudt før/efter færge/jernbanetransport)”. oversigten, som angår
artikel 9 i forordning (eøf) nr. 3820/85, der nu er afløst af forordning (ef) nr. 561/2006,
bygger på en forudsætning om, at der i forbindelse med færgetransport ved den opgørelse af
overskridelsens procentvise størrelse, der skal foretages med henblik på sanktionsfastsættel-
sen, skal ses bort fra afbrydelser mellem hvileperioder i overensstemmelse med færgereglen.
det fremgik af bemærkningerne til lovforslaget, at oversigten ville kunne anvendes uændret
også i forhold til den nu gældende forordning, som på daværende tidspunkt var under vedta-
gelse i eu, jf. folketingstidende 2004-2005, tillæg a, s. 6881.
                                              - 12 -
i den foreliggende sag er det ubestridt, at de ovenfor nævnte betingelser for at anvende færge-
reglen er opfyldt, idet t1 i forbindelse med overfarten med færgen fra aarhus til kalundborg
afbrød sit hvil to gange i sammenlagt 50 minutter og havde adgang til en køje eller liggeplads.
ved udløbet af den relevante 24-timers periode kl. 03.11 den 10. maj 2012 havde t1 kun nået
at holde hvil i 8 timer og 34 minutter, og han manglede således ved en beregning efter artikel
9, stk. 1, at holde hvil i 2 timer og 26 minutter for at opfylde kravet i forordningens artikel 8,
stk. 2, om et hvil på mindst 11 timer inden for 24-timers perioden (svarende til ca. 22 pct.).
højesteret finder herefter, at t1s overtrædelse skal bedømmes ud fra, at han har holdt et
sammenhængende hvil på 8 timer og 34 minutter, og at overskridelsen i forhold til et regulært
dagligt hvil på 11 timer således kan opgøres til 2 timer og 26 minutter.
på denne baggrund finder højesteret, at t1 bør straffes med en bøde på 2.500 kr. og frifindes
for påstanden om betinget frakendelse af førerretten.
højesteret finder endvidere, at t2 bør straffes med en bøde på 4.500 kr. det bemærkes her-
ved, at t1 er dømt som chauffør ved transporten, og t2 er dømt, fordi selskabet var ansvarlig
for transporten. den omstændighed, at t1 også er eneanpartshaver og direktør i selskabet, kan
ikke føre til en nedsættelse af bøden for selskabet, da der ikke er tale om samme formueen-
hed, og da de præventive grunde, der ligger bag køre- og hviletidsbestemmelserne, taler imod
strafnedsættelse for selskabet.
                                       thi kendes for ret:
t1 straffes med en bøde på 2.500 kr. forvandlingsstraffen er fængsel i 6 dage.
t1 frifindes for påstanden om betinget førerretsfrakendelse.
t2 straffes med en bøde på 4.500 kr.
statskassen skal betale sagens omkostninger for byret, landsret og højesteret.
